***POSJET RADIONICI KLESARSKE ŠKOLE***

Klesarska škol a surađuje sa Putničkim agencijama potpisivanjem ugovora.

usluga razgleda radione Klesarske škole iznosi od 15 kuna (PDV uključen) po odraslom izletniku ( za djecu 7,50 kuna) za razgledanje radionice unutar uredovnog vremena t.j. od 8,00 – 17,00 sati

***Unutar uredovnog vremena školske radionice*** ulaznice se ne naplaćuju za posjete učenicima osnovnih i srednjih škola te za organiziranu posjetu studenata.

Ulaznica se ne naplaćuje za organiziranu posjetu kolega iz kamenarske industrije.

Klesarska škola će na temelju prikupljenih vouchera ispostavljati fakture za predsezonu (početak do 30. lipnja), za sezonu ( do 31. kolovoza) i za postsezonu (poslije zadnje ugovorene posjete), a posrednik se obvezuje izvršiti uplatu u roku od 45 dana od dana .

Ako fakture ne budu plaćene unutar 45 dana od izdavanja računa Klesarska škola će sljedeće najavljene izletnike primati samo uz avansno uplaćene ulaznice. Poslije proteka sljedećih 45 dana račun će biti poslan na ovrhu.

U pravilu, izletničke grupe se primaju unutar radnog dijela tjedna u unaprijed dogovorenim terminima.Termin se može otkazati do 24 sata prije početka usluge bez storno troškova.

Klesarska škola će primiti grupe i ***izvan navedenih termina***. Grupa u specijalnim terminima *ne može* biti manja od 20 posjetitelja ( plaća se najmanje 20 ulaznica).

Cijena subotom te radnim danom poslije 17,00 sati je 18,75 kuna ( PDV uključen),cijena razgledanja nedjeljom ili državnim praznicima je 22,50 kuna (PDV uključen)

Klesarska škola će omogućiti uredan pristup i razgledanje eksponata, osim u slučaju „više sile“ kada je obvezna u što kraćem roku obavijestiti posrednika o nemogućnosti pružanja usluge.

Klesarska škola nije u obvezi organizirati turističko vođenje po radionici. Osnovne informacije o školi izletnici u pravilu dobivaju od svojih vodiča. Nazočan djelatnik škole može ,uz prevođenje vodiča, dati odgovor na neka od postavljenih pitanja. Škola će vodičima staviti na raspolaganje prospekt Klesarske škole (na hrvatskom,engleskom,njemačkom, francuskom,talijanskom ili češkom jeziku).

Po dogovoru,a na poseban zahtjev, ravnatelj, zaposlenik škole ili prof engleskog jezika može provesti grupu ( na hrvatskom ili engleskom jeziku) što se posebno plaća: 150 kuna za vođenje na hrvatskom jeziku, odnosno, 225 kuna za vođenje na engleskom jeziku,.

Račun se izdaje u kunama.

Vrijedi za turističku sezonu 2015.